## Rješenje o utvrđivanju nastanka obveze objavljivanja ponude za preuzimanje društva Grand Hotela Adriatiac d.d. Istrabenzu holdinškoj družbi d.d. iz Republike Slovenije

### NN 170/2004 (6.12.2004.), Rješenje o utvrđivanju nastanka obveze objavljivanja ponude za preuzimanje društva Grand Hotela Adriatiac d.d. Istrabenzu holdinškoj družbi d.d. iz Republike Slovenije

# KOMISIJA ZA VRIJEDNOSNE PAPIRE REPUBLIKE HRVATSKE

2986

Na teme­lju
članka 32. stavka 7. Zakona o preuzima­nju dioničkih društava (»Narodne novine«
84/02, 87/02 i 120/02), Komisija za vrijednosne papire Republike Hrvatske, u
predmetu utvrđiva­nja postoja­nja obveze objav­ljiva­nja ponude za preuzima­nje
trgovačkog društva Grand hotel Adriatic
d.d., Opatija, na sjednici održanoj 24. studenoga 2004. godine donijela je

## RJEŠENJE

I. Utvrđuje
se da je za Istrabenz holdinŠka druŽba
d.d., sa sjedištem u Kopru, Cesta Zore Perello – Godina 2, Republika Slovenija
MB: 5000025 i Hoteli morje d.d.,
sa sjedištem u Portorožu, Obala 33, Republika Slovenija MB: 5004888, dana 28.
srp­nja 2004. godine nastala obveza objav­ljiva­nja ponude za preuzima­nje
trgovačkog društva Grand hotel Adriatic d.d., Opatija.

II.
Osobe iz točke 1. ovog rješe­nja, obvezne su ponudu za preuzima­nje, po cijeni
ne nižoj od 377,50 kuna po dionici, uputiti svim preostalim dioničarima društva
Grand hotel Adriatic d.d. Opatija, koji drže 9.399 dionica društva s pravom
glasa.

III.
Sukladno odredbama članka 6. stavka 3. Zakona o preuzima­nju dioničkih društava
dok ponudite­lj ne provede postupak preuzima­nja sukladno odredbama Zakona o
preuzima­nju dioničkih društava, ­nje­gove dionice i dionice osoba koje s ­njim
zajednički djeluju ne daju pravo glasa.

IV.
Nalaže se društvu Grand hotel Adriatic d.d. Opatija, da ovo rješe­nje dostavi
dioničarima društva ili omogući dostavu rješe­nja putem Središ­nje depozitarne
agencije d.d. Zagreb, u roku 15 dana od dana primitka rješe­nja.

V. Ovo
rješe­nje objavit će se u »Narodnim novinama«.

```
Obrazloženje
```

Komisija
za vrijednosne papire Republike Hrvatske (da­lje: Komisija) provela je sukladno
odredbama članka 32. stavka 3. Zakona o preuzima­nju dioničkih društava
(»Narodne novine« br. 84/02, 87/02 i 120/02, da­lje: Zakon o preuzima­nju),
postupak nadzora nad poveća­njem teme­ljnog kapitala i stjeca­njem dionica
trgovačkog društva Grand hotel Adriatic d.d., Opatija (da­lje: Izdavate­lj).

Izdavate­lj
je na teme­lju Odluke Glavne skupštine Izdavate­lja od 15. lip­nja 2004.
godine, povećao teme­ljni kapital sa 64.477.000,00 kn, za 28.325.712,40 kuna,
na iznos od 92.802.712,50 kuna, izdava­njem 75.035 redovnih dionica. Predmetnih
75.035 dionica je pretvara­njem pretraživa­nja steklo trgovačko društvo
Istrabenz holdinška družba d.d., sa sjedištem u Kopru, Cesta Zore Perello –
Godina 2, Republika Slovenija (da­lje: Istrabenz), te s obzirom na to da
Istrabenz 15. lip­nja 2004. godine nije posjedovao dionice Izdavate­lja, nakon
predmetnog stjeca­nja raspolaže sa 75.035 dionica, što čini 30,52% dionica s
pravom glasa.

Predmetno
poveća­nje teme­ljnog kapitala upisano je na teme­lju Rješe­nja trgovačkog suda
u Rijeci broj: Tt-04/2345-5 u sud­ski re­gistar 28. srp­nja 2004. godine.

Sukladno
odredbama članka 4. st. 1., a u svezi članka 2. st. 6. Zakona o preuzima­nju,
28. srp­nja 2004. godine nastupila je za Istrabenz i Hoteli morje d.d., sa
sjedištem u Portorožu, Obala 33, Republika Slovenija (da­lje: Hoteli morje)
obveza objave ponude za preuzima­nje Izdavate­lja.

Naime,
sukladno odredbama članka 4. st. 1. Zakona o preuzima­nju kojim se navodi da
cit.: »Osoba koja stekne dionice izdavate­lja kojima, zajedno s dionicama koje
već ima, prelazi prag od 25% od ukupnog broja glasova koje daju dionice
izdavate­lja s pravom glasa obvezna je o stjeca­nju bez odgode obavijestiti
izdavate­lja, Komisiju i javnost te objaviti ponudu za preuzima­nje, pod
uvjetima i na način određen ovim Zakonom«.

Sukladno
odredbama članka 8. stavka 2. i 3. Zakona o preuzima­nju cit.:

»(2)
Pravne osobe te fizičke i pravne osobe djeluju zajednički kad jedna od ­njih
izravno ili neizravno kontrolira drugu ili druge pravne osobe.

(3) U
smislu stavka 2. ovog članka smatra se da fizička ili pravna osoba kontrolira
pravnu osobu ako ima:

a)
izravno ili neizravno 25% i više udjela u teme­ljnom kapitalu pravne osobe,

b)
izravno ili neizravno 25% i više glasačkih prava u glavnoj skupštini pravne
osobe…«,

a s
obzirom da Hoteli morje drže 74,89% dionica Istrabenza, smatra se da Hoteli
morje i Istrabenz djeluju zajednički.

Sukladno
odredbama članka 8. stavka 8. Zakona o preuzima­nju cit.:

»Kad
obveza objav­ljiva­nja ponude za preuzima­nje nastane uspostav­lja­njem odnosa
zajedničkog djelova­nja sporazumom iz stavka 1. točke a) ovog članka ili u slučaju
kad jedna od osoba koja zajednički djeluju stekne dionice tako da tim stjeca­njem
nastane obveza objav­ljiva­nja ponude za preuzima­nje, svaka od tih osoba
obvezna je objaviti ponudu za preuzima­nje pod uvjetima i na način određen ovim
Zakonom, a smatra se da je obvezi objav­ljiva­nja ponude za preuzima­nje udovo­ljeno
ako ponudu objavi bilo koja od osoba koje zajednički djeluju«.

Odredbama
članka 13. st. 1. Zakona o preuzima­nju, Istrabenz i Hoteli morje su bili u
obvezi podnijeti, u roku od 30 dana od dana nastanka obveze objav­ljiva­nja
ponude za preuzima­nje (tj. od 28. srp­nja 2004. godine, kada je poveća­nje
teme­ljnog kapitala Izdavate­lja upisano u sudski re­gistar), Komisiji zahtjev
za odo­bre­nje objav­ljiva­nja ponude za preuzima­nje, što do danas nisu učinili.

Odredbama
članka 15. st. 3. Zakona o preuzima­nju propisano je cit: »Ponuđena cijena ne
može biti niža od najviše cijene po kojoj je ponudite­lj, ili osoba koja s ­njime
zajednički djeluje, stekao dionica s pravom glasa u razdob­lju od jedne godine
prije dana objav­ljiva­nja ponude za preuzima­nje.«.

Sukladno citiranim odredbama, cijena u ponudi za
preuzima­nje utvrđena je u iznosu ne nižem od 377,50 kuna (28.325.712,50 kuna:
75.035 dionica) po dionici s obzirom na to da je po toj ci­jeni Istrabenz
stekao dionice Izdavate­lja 28. srp­nja 2004. godine.

Isto tako, u postupku koji je prethodio donoše­nju
ovog rješe­nja utvrđeno je da preostali broj dionica Izdavate­lja s pravom
glasa iznosi 9.399 dionica.

Sukladno odredbama članka 6. stavka 3. Zakona o
preuzima­nju dioničkih društava dok ponudite­lj ne provede postupak preuzima­nja
sukladno odredbama Zakona o preuzima­nju dionič­kih društava, ­nje­gove dionice
i dionice osoba koje s ­njim zajed­nički djeluju ne daju pravo glasa.

Slijedom navedenog, a sukladno odredbama članka 32.
stav­ka 7. Zakona o preuzima­nju dioničkih društava kojima je propisano da ako
osoba koja je obvezna objaviti ponudu za preuzima­nje, to ne učini u zakonskom
roku, Komisija će postoja­nje obveze na objav­ljiva­nje ponude za preuzima­nje
utvrditi rješe­njem, va­ljalo je riješiti kao u točki 1. izreke rješe­nja.

Sukladno odredbama članka 8. stavka 4. Zakona o tržištu
vrijednosnih papira (»Narodne novine« 84/02), ovo rješe­nje objavit će se u
»Narodnim novinama«.

UPUTA O PRAVNOM LIJEKU

Protiv ovog rješe­nja žalba nije dopuštena, ali se
protiv istog može pokrenuti upravni spor podnoše­njem tužbe Upravnom sudu
Republike Hrvatske u roku 30 dana od dana primitka ovog rješe­nja.

Klasa: UP/I-041-02/04-01/133
Urbroj: 567-04/04-3
Zagreb, 24. studenoga 2004.

Predsjednik Komisije
**Mi­ljenko Fičor,** v. r.

Rješenje, NN 170/2004-2986